Document ID: /roh_data/filtered/fineweb-2-filterrobots_roh.jsonl.gz/7872

La Rega surpiglia da nov la repartiziun da pazients da Covid-19 en situaziuns da crisa. Quai rapporta la «NZZ am Sonntag». Tenor rapport han la Societad da la medischina intensiva ed il Servetsch sanitar coordinà incumbensà la Rega da coordinar ils letgs sin las staziuns intensivas, per cas ch’ina regiun fiss surchargiada en l'avegnir.
La lecziun la pli impurtanta da l'emprima unda saja stada, ch'i saja pussaivel d'evitar differents dumbers d'occupaziun dad ospitals, ha argumentà Hans Pargger da la Societad da la medischina intensiva la nova organisaziun.
Sco suletta centrala d’alarm naziunala, sajan els predestinads per questa nova incumbensa, ha communitgà la Rega.